Monkey Mias ärkasime vara, sest iga päev juba viimased 40 aastat on selle väikese kuurortlinnakese randa tulnud delfiinid, keda kuurortis töötavad vabatahtlikud toidavad. Midagi sellist polnud me varem näinud ega kogenud - delfiinid tulid meist 1-2m kaugusele umbes 40-50cm vette. Kuna nad käivad oma tasuta lõunaid saamas iga päev, siis on kohalikel delfinoloogidel igale delfiinile ka nimed välja mõeldud ja  vastavalt nende uimedele ja lastele tuntakse need ka ära. Vanasti lubati delfiine ka katsuda, ent kuna tegemist on metsikute delfiinidega, kes inglise keelt ei valda, siis sai viimase miskommunikatsiooni tagajärjel tehtud 36 õmblust. Arusaadavatel põhjustel on nüüdseks nende katsumine keelatud. Siiski kui sul veab ja sind rahva seast välja valitakse õnnestub sul delfiinile kala suhu pista. Seekord soosis õnn väikeseid blondiine.